วสุ แสงสิงแก้ว

วสุ แสงสิงแก้ว (เกิด 29 ธันวาคม พ.ศ. 2510) ชื่อเล่น จี๊ป หรือที่รู้จักกันในชื่อ จิ๊บ ร.ด. เป็นพิธีกร นักร้อง นักแสดง และนักเขียนชาวไทย

ประวัติ
วสุ แสงสิงแก้ว (ชื่อเล่น: จี๊ป) เกิดเมื่อวันที่ 29 ธันวาคม พ.ศ. 2510 เป็นบุตรคนเดียวของ พลเรือตรี ศาสตราจารย์ นายแพทย์วิทุร แสงสิงแก้ว อดีตปลัดกระทรวงสาธารณสุข อดีตวุฒิสมาชิก และสุดาชา แสงสิงแก้ว จบการศึกษาระดับมัธยมต้นจากโรงเรียนสาธิตแห่งมหาวิทยาลัยเกษตรศาสตร์ (รุ่น 10) และระดับมัธยมปลายที่โรงเรียนเตรียมอุดมศึกษา (รุ่น 45) เคยร่วมก่อตั้งวงดนตรีที่โรงเรียน ชื่อวง Centerfold กับป้าง-นครินทร์ กิ่งศักดิ์ 

เริ่มงานในวงการบันเทิงตั้งแต่อายุ 13 ปี  จากการถ่ายภาพยนตร์โฆษณาเครื่องดื่ม "ไมโล" และเป็นพระเอกภาพยนตร์วัยรุ่น เรื่อง "เปรียว" ในปี 2526 (ใช้ชื่อในวงการว่า "วิชชุ  วัชรพันธ์") เล่นคู่กับ แก้วเบญจวรรณ  ภูษณะพงษ์ (เบญจา  บารมี) และในปี 2528  วสุเข้าศึกษาต่อที่คณะรัฐศาสตร์ จุฬาลงกรณ์มหาวิทยาลัย (รุ่น 38)  ในระหว่างเรียนชั้นปี 1 แจ้ ดนุพล แก้วกาญจน์ ที่แยกตัวจากวงแกรนด์เอ็กซ์  ได้ชักชวนวสุ (ขณะนั้นใช้ชื่อในวงการว่า "ผไท เดชศิริ") ไปสมทบกับ โอม ชาตรี คงสุวรรณ ตั้งวงที่ชื่อ แจ้และพลอย พร้อมออกอัลบั้มชุด ฝันสีทอง ซึ่งสร้างปรากฏการณ์ขายยอดรวมได้ถึงเกือบ 2 ล้านตลับ และเดินสายแสดงคอนเสิร์ตไปทั่วประเทศ ต่อมาออกผลงานชุดที่ 2 ชื่อ ของขวัญ วสุอัดเพลงเดี่ยวเพลงแรกโดยเป็นเพลงดังที่มีเนื้อหาเกี่ยวกับนักศึกษาวิชาทหาร คือเพลง จิ๊บ ร.ด. จนคนเรียกเป็นชื่อฉายาติดปากมาจนถึงปัจจุบัน ต่อมาจึงได้ออกผลงานของวงพลอยเอง ในปี 2530 ชื่อ สุภาพบุรุษนักฝัน โดยมีติ๊ก ชีโร่ เป็นมือกลอง ในชุดนี้วสุได้รับหน้าที่ร้องนำ โดยมีดนุพล แก้วกาญจน์ เป็นโปรดิวเซอร์  มีเพลงดังคือ "สูตรรักนักเรียน" วสุอยู่ร่วมกับวงพลอยจนถึงชุด "สมาคมคนเจ็บ ๆ" และจบปริญญาตรีในปี 2532 จึงสอบเข้าทำงานในกระทรวงการต่างประเทศในปี 2533 และไปศึกษาต่อระดับปริญญาโท (Master of Arts in International Affairs) ณ Ohio University สหรัฐอเมริกา(ทุนมหาวิทยาลัย) และ Foreign Service Programme , Master of Science in Global Governance ณ Oxford University อังกฤษ (ทุนกระทรวงการต่างประเทศ) เมื่อกลับมาได้ออกผลงานกับค่ายแกรมมี่ ชุด นายจิ๊บกับคุณวสุ โดยมีเรวัต พุทธินันท์  เป็น Executive producer ในปี 2536 ก่อนจะลาจากวงการบันเทิง

ในด้านกีฬา วสุเคยเป็นแชมป์เยาวชนเทนนิสแห่งประเทศไทย ในรุ่น 14 และ 16 ปี และติดทีมชาติเยาวชนตั้งแต่อายุ 13-17 ปี ชนะเลิศในการแข่งขันระดับเยาวชนเอเชียมากมายหลายประเทศจนติดอันดับเยาวชนเทนนิสโลก

วสุชื่นชอบ เอลวิส เพรสลีย์ เป็นการส่วนตัว ได้รับเชิญให้โชว์รำลึกเอลวิส เพรสลีย์ ร่วมกับรุ่นพี่เอลวิสเมืองไทยอย่าง สักรินทร์ ปุญญฤทธิ์, วิสูตร ตุงคะรัต และจีระศักดิ์ ปิ่นสุวรรณ มาตั้งแต่ปี 2532 เคยได้รับรางวัล Elvis Presley, Wonderful Performance จากงานรวม Elvis of Asia ณ กรุงโตเกียว ประเทศญี่ปุ่น ในปี 2545  และรางวัล  Elvis Presley, Best Showmanship จากงานชุมนุมเอลวิสโลก  ณ ประเทศฟิลิปปินส์ ในปี 2555
 
ด้านงานราชการในกระทรวงการต่างประเทศ วสุผ่านงานดูแลกรมอาเซียน, กรมองค์การระหว่างประเทศ, กรมยุโรป กรมสารนิเทศ และเป็นเลขานุการรัฐมนตรีว่าการกระทรวงการต่างประเทศ นายประจวบ  ไชยสาส์น และ ม.ร.ว. สุขุมพันธุ์  บริพัตร ตามลำดับ จากนั้นได้ย้ายไปเป็นกงสุลไทยประจำสถานเอกอัครราชทูตไทยประจำสิงคโปร์ เป็นเวลา 4 ปี และเป็นข้าราชการระดับนักการทูตชำนาญการ ตำแหน่งเลขานุการอธิบดีกรมการกงสุล ล่าสุดรับตำแหน่งที่ปรึกษา คณะกรรมาธิการการต่างประเทศ วุฒิสภา และจบการศึกษาในหลายหลักสูตรของผู้บริหารระดับสูงจากทั้งภาครัฐและเอกชน อาทิ สถาบันวิชาการป้องกันประเทศ และกองทัพเรือ ปัจจุบันศึกษาอยู่ในหลักสูตรเสาหลักเพื่อแผ่นดิน รุ่นเกียรติยศ ใต้ร่มพระบารมี (ปี 2557) พร้อมทั้งกำลังศึกษาระดับปริญญาเอกสาขารัฐศาสตร์ ด้วยทุนจากมหาวิทยาลัยกรุงเทพธนบุรี  

ตั้งแต่ปี 2530 ถึงปัจจุบัน วสุรับงานเป็นพิธีกรรายการทีวีช่องต่าง ๆ กว่า 20 รายการ รวมทั้งพิธีกรในงานระดับประเทศและระหว่างประเทศหลายสิบครั้ง ปัจจุบันวสุกลับมารับงานด้านบันเทิงมากขึ้นทั้งละครโทรทัศน์ ภาพยนตร์  และละครเวที รวมทั้งการกลับมารวมตัวของนักดนตรีที่มีชื่อเสียงจากยุค 80's ในนามวง The Palace ซึ่งประกอบด้วย จี๊ป วสุ , ปุ๊ อัญชลี, ต้น  แม็คอินทอช , จี๊ด สุนทร (วงรอยัลสไปร์ท), สายชลและพีรสันต์ (วงดิ อินโนเซ้นท์), เต้ย (วงอินคา), จืด (วงฟอร์เอฟเวอร์), อ๊อด คีรีบูน (อดีตสมาชิก)ซึ่งมีคอนเสิร์ตใหญ่และ เดินสายแสดงสดทั่วประเทศทุกปีตั้งแต่ปี 2556 เป็นต้นมาจนถึงปัจจุบัน สมรสกับ พริมรตา เดชอุดม นักแสดงชื่อดัง

ผลงาน

พิธีกรรายการโทรทัศน์และวิทยุ  
 พิธีกรรายการ  "ย้อนรอยการเมืองไทย" ช่องดิจิตัลรัฐสภา (ปี 2556-2557)
 พิธีกรรายการ  "คำพ่อที่พอเพียง" ช่อง 11 (ปี 2555)
 พิธีกรรายการ  "ข่าว 5 หน้า1" ช่อง 5  (ปี 2555)
 พิธีกรรายการ "ร่วมปฏิรูปประเทศไทย" ช่อง 11  (ปี 2554)
 พิธีกรรายการ  Teen superstar ช่อง 9 (ปี 2554)
 พิธีกรรายการ  "สถานีรวมใจช่วยน้ำท่วม" ช่อง 11 (ปี 2554)
 พิธีกรรายการ "คนไทยไม่ทิ้งกัน" ช่อง TNN2    (ปี 2554)
 พากย์เสียงแปลภาษาอังกฤษสด งานพิธีอภิเษกสมรส Prince William & Kate ช่อง True Platinum (ปี 2554) 
 พิธีกรรายการ "Hot talk by วสุ" ช่อง 11  (ปี 2552-2553)
 พิธีกรสารคดี 100 ปี ไกลบ้าน ตามเสด็จพระพุทธเจ้าหลวง ช่องไทย PBS (ปี 2551)
 พิธีกรรายการ ‘รัฐสภาต่างประเทศ’ (ภาษาอังกฤษ) ช่อง 11 และ ช่องรัฐสภาไทย (ปี 2551)
 พิธีกรรายการ ‘สปอตไลท์’ (ภาษาอังกฤษ) ช่อง TGN (ปี 2551)
 ผู้จัดรายการวิทยุ "หน้าต่างโลกกว้าง" (ภาษาอังกฤษ) ของกระทรวงการต่างประเทศ  (ปี 2550-2552)
 พิธีกรรายการ "ยอดคนไทยระดับโลก" ช่อง ITV (ปี 2549-2550)
 พิธีกรรายการ "ชีวิตไทยในต่างแดน" ช่อง 5 และ TGN (ปี 2547)
 พากย์เสียงภาษาไทยให้กับช่อง Discovery Channel และ ช่อง Animal Planet จากสถานีบันทึกเสียงในประเทศสิงคโปร์ (ปี 2543)
 (ปี 2540-2543) พิธีกรรายการ "วิถีคนหนุ่ม" ช่อง 9, โลกรถยนต์  ช่อง 9, Gent's Request ช่อง 5, Golden Memories ช่อง 9, Education ช่อง 11, ดนตรีคลาสสิค ช่อง 11 และ  Today's talk ช่อง UBC
 (ปี 2537) พิธีกรภาคสนามช่วงต่างประเทศ  รายการ "ตามไปดู"  ช่อง 9, รายการบ้านเลขที่ 5 ช่อง 5
 (ปี 2530-2531) พิธีกรรายการ "ที่สุดของที่สุด" ช่อง 9, ระฆังใจ ช่อง 9, โลกสวยด้วยเพลง  ช่อง 5 และผู้จัดรายการวิทยุ Touch me again 105.5 FM

ผลงานการเขียน 
 2548-2557 คอลัมนิสต์ประจำนิตยสาร "ดิฉัน" คอลัมน์ "ต่อปากต่อคำ"
 2555 พ็อคเก็ตบุ๊ค"กอดโลกเล่า" สำนักพิมพ์นานมีบุ๊คส์ 
 2550 พ็อคเก็ตบุ๊ค "กงสุลเกาะสิงห์" สำนักพิมพ์เอมมารุต พับลิชชิ่ง
 2549 พ็อคเก็ตบุ๊ค"ต่อปาก-ต่อคำ" สำนักพิมพ์อมรินทร์  (เขียนร่วมกับ  เตชะพิทย์  แสงสิงแก้ว)
 2548 พ็อคเก็ตบุ๊ค"นี่สิ มืออาชีพ" สำนักพิมพ์ Mcgrawhill (แปล)
 2547-2550 คอลัมนิสต์ประจำนิตยสาร LIPS คอลัมน์ "widescreen" และ "Rewind"
 2557 - คอลัม "คนดังนั่งเขียน" หนังสือพิมพ์ไทยรัฐ

ผลงานละครโทรทัศน์

ผลงานละครชุด 
 พ.ศ. 2557 ลูกไม้ของพ่อ ตอน ในม่านเมฆ (/ช่อง 3) รับบทเป็น เมฆินทร์ ปิ่นภักดิ์ (รับเชิญ)
 พ.ศ. 2557 คู่หูคู่เฮี้ยน (/ช่อง 7) รับบทเป็น ชายชาญ (ละครชุด)
 พ.ศ. 2558 คู่หูคู่เฮี้ยน 2 (/ช่อง 7) รับบทเป็น ชายชาญ (ละครชุด)
 พ.ศ. 2558 สัมผัสพิศวง ตอน ผู้รอคอย (/ช่อง 3) รับบทเป็น รณยุทธ (รับเชิญ)
 พ.ศ. 2558 Devil Lover เผลอใจ..ให้นายปีศาจ (/จีเอ็มเอ็ม 25) รับบทเป็น พ่อโซระ
 พ.ศ. 2558 ขวัญผวา (/จีเอ็มเอ็ม 25) รับบทเป็น หมอวิชัย
 พ.ศ. 2559 Condo Barista สถาปนิก (/ช่องวัน) รับบทเป็น คุณจินต์
 พ.ศ. 2559 ไฟรักเกมร้อน (/ช่อง 7) รับบทเป็น ผอ.วิชัย
 พ.ศ. 2559 หมอผี (/พีพีทีวี) รับบทเป็น อาจารย์วิเศษ
 พ.ศ. 2560 กามเทพหรรษา (/ช่อง 3) รับบทเป็น นิพัทธ์ 
 พ.ศ. 2560 ละครชุด ภารกิจรัก เรื่อง ยึดฟ้าหาพิกัดรัก (/ช่อง 7) รับบทเป็น ดร.ครรชิต อารียะ / ศาสตราจารย์ครรชิต อารียะ 
 พ.ศ. 2561 The Judgement Like… ได้เรื่อง (/เน็ตฟลิกซ์) รับบทเป็น พ่อของลูกแก้ว
 พ.ศ. 2562 สุภาพบุรุษจอมโจร เรื่อง ดวงใจขบถ (/ช่อง 7) รับบทเป็น พ.ต.อ.ดนู ปราบไพรี
 พ.ศ. 2562 สุภาพบุรุษจอมโจร เรื่อง มธุรสโลกันตร์ (/ช่อง 7) รับบทเป็น พ.ต.อ.ดนู ปราบไพรี (รับเชิญ)
 พ.ศ. 2565 55:15 Never Too Late (/จีเอ็มเอ็ม 25) รับบทเป็น สันต์

ผลงานละครเทิดพระเกียรติ 
 พ.ศ. 2533 เผ่าไทย (/ช่อง 5) รับบทเป็น (ละครการกุศลเทิดพระเกียรติ รัชกาลที่ ๕)
 พ.ศ. 2534 รักนี้รอน้านนาน (/ช่อง 5) รับบทเป็น (ละครการกุศลเทิดพระเกียรติ รัชกาลที่ ๕)
 พ.ศ. 2553 ทศบารมี (/ช่อง 9) รับบทเป็น (ละครการกุศล มูลนิธิวัดพระรามเก้า)
 พ.ศ. 2554 แสงเทียนแห่งศรัทธา (/ช่อง 7) รับบทเป็น (ละครเทิดพระเกียรติ รัชกาลที่ ๙)

ผลงานซิทคอม 
 พ.ศ. 2535 3 หนุ่มหลายมุม ตอน หนึ่งมิตรชิดใกล้ (/ช่อง 7) รับบทเป็น (รับเชิญ)
 พ.ศ. 2555 ขออภัยมือใหม่หัดโต ตอน (/ทีวีไทย) รับบทเป็น (รับเชิญ)
 พ.ศ. 2561 ระเบิดเถิดเทิง ซอยข้าใครอย่าแตะ (/ช่องเวิร์คพอยท์) รับบทเป็น (รับเชิญ)

ภาพยนตร์ 
 เปรียว (2526/บริษัท Apex)
 My Valentine แล้วรักก็หมุนรอบตัวเรา (2553/บริษัทไฟว์สตาร์)
 อันธพาล (2555/บริษัทบาแรมยู-สหมงคลฟิล์ม)
 "Single Lady เพราะเคยมีแฟน" (2558/บริษัท Transformation Film) - รับเชิญ
 ภาพยนตร์เฉลิมพระเกียรติ เส้นทางเกียรติยศ (2565)

ละครเวที 
 2543 Elvis the Musical (12 รอบ / Dass Entertainment) รับบท  Elvis Presley
 2553 สมเด็จพระนเรศวรมหาราช  (5 รอบ / คณะละครอาสาสมัคร ในพระบรมราชินูปถัมป์)  รับบท  สมเด็จพระนเรศวรมหาราช
 2555 หลังคาแดง  (13 รอบ / นับหนึ่งฟิล์ม)  รับบท  นายแพทย์สินเงิน
 2555 โก๋หลังวัง  (9 รอบ / Masterpiece)  รับบท  จอร์จ  เพรสลีย์
 2556 โก๋หลังวัง restage (10 รอบ / Masterpiece)  รับบท  จอร์จ  เพรสลีย์                                                                                                   
 2559  ธีรราชา ( ละครเวทีเทิดพระเกียรติร.6, 5 รอบ / Mind Matter-JSL) รับบท เจ้าพระยาเสนาภักดี

คอนเสิร์ต 

 คอนเสิร์ต 10 ปี แกรมมี่ (9 มกราคม 2537)
 คอนเสิร์ต KING OF ROCK'N ROLL (13 มกราคม 2545)
 คอนเสิร์ต ความหลัง...ครั้งใหม่ (28 มิถุนายน 2549)
 คอนเสิร์ต เอลวิส เพรสลีย์ อิน คอนเสิร์ต สเปเชี่ยล (21 ตุลาคม 2549)
 คอนเสิร์ต ไทม์ แมชชีน ซีรี่ส์ปาร์ตี้ ครั้งที่ 1 (6 มิถุนายน 2550)
 คอนเสิร์ต 4 Asian Divas Live In Bangkok (พฤษภาคม 2550)
 คอนเสิร์ต เอลวิส เพรสลี่ย์ รำลึก ครั้งที่ 1 (3 สิงหาคม 2550)
 คอนเสิร์ต GREEN CONCERT #10 The Lost Love Songs บทเพลงที่หายไป (28-29 กันยายน 2550)
 คอนเสิร์ต ศึกเพลงหวาน (1 ธันวาคม 2550)
 คอนเสิร์ต KTC LOVEiS Winter Festival 2007 (8 ธันวาคม 2550)
 คอนเสิร์ต รำลึก เพ็ญศรี พุ่มชูศรี กับ สุนทราภรณ์ (16 ธันวาคม 2550)
 คอนเสิร์ต จีเอสเอ็ม แอดวานซ์ พรีเซนต์ แอร์ ซัพพลาย ไลฟ์ อิน แบงค็อก (กรกฎาคม 2551)
 คอนเสิร์ต เอลวิส เพรสลี่ย์ รำลึก ครั้งที่ 2 (29 สิงหาคม 2551)
 คอนเสิร์ต ใครหนอ# 2 สุรพล โทณะวณิก (17 พฤษภาคม 2552)
 คอนเสิร์ต สินเจริญ วงแตก (30 พฤษภาคม 2552)
 คอนเสิร์ต Week of Elvis Presley @ CentralFestival Pattaya Beach (23 สิงหาคม 2552)
 คอนเสิร์ต The Innocent Concert (10 ตุลาคม 2552)
 คอนเสิร์ต TiK Shiro ชัดเจน live in Concert - อิมแพค อารีน่า เมืองทองธานี (30 ตุลาคม 2552)
 คอนเสิร์ต เอลวิส เพรสลี่ย์ รำลึกครบรอบ 33 ปี (20 สิงหาคม 2553)
 คอนเสิร์ต 40 ปี the legend of the guitar (20 - 21 พฤศจิกายน 2553)
 คอนเสิร์ต การกุศล ร่วมฝันกันสร้างบ้าน คนเพลงรวมพลังสร้างบ้าน ตอนที่ 6 ใจประสานใจ (24 กันยายน 2554)
คอนเสิร์ต เพลินเพลง กับ เล็ก วงศ์สว่าง (4 มีนาคม 2555)
คอนเสิร์ต The Best of Elvis Presley (7 สิงหาคม 2555)
คอนเสิร์ต King of Rock n' Roll Elvis Presley (27 มกราคม 2556)
คอนเสิร์ต Retro Concert (22 มิถุนายน 2556)
คอนเสิร์ต Elvis 3G King of Rock n' Roll (26 มกราคม 2557)
คอนเสิร์ต 1 Simple Concert (7 กันยายน 2557)
คอนเสิร์ต 70 ยังแจ๋ว เศรษฐา ศิระฉายา (5 พฤศจิกายน 2557)
คอนเสิร์ต Elvis And Me ตี๋ จีระศักดิ์ (25 มกราคม 2558)
คอนเสิร์ต เทศกาลหวานเพลงรัก (21 กุมภาพันธ์ 2558)
คอนเสิร์ต นิทรรศการ จัดฟัน รู้ทันไปหมด (7 กรกฎาคม 2558)
คอนเสิร์ต GREEN CONCERT #18 THE LOST LOVE SONGS ร้อยเพลงรัก..ที่หายไป (29-30 สิงหาคม 2558)
คอนเสิร์ต Elvis Tribute Concert To Elvisoot By Elvisoot (24 มกราคม 2559)
คอนเสิร์ต 3 ยุค 3 สมัย 30 ปี บี พงษ์พันธ์ (8 พฤกษภาคม 2559)
คอนเสิร์ต สองวัยใจเดียวกัน (9 - 10 กรกฎาคม 2559)
คอนเสิร์ต King of Rock n' Roll" Elvis Presley (21 มกราคม 2561)
คอนเสิร์ต GSB Present 789 0's The Gallery Concert (14 กรกฎาคม 2561)
คอนเสิร์ต ทัพฟ้าคู่ไทย เพื่อชัยพัฒนา 11 (16 กรกฎาคม 2561)
คอนเสิร์ต การกุศล ศิลปินไม่ทิ้งกัน 1 (16 ธันวาคม 2561)
คอนเสิร์ต การกุศล ศิลปินไม่ทิ้งกัน 2 (29 กันยายน 2562)
คอนเสิร์ต King of Rock n' Roll” Elvis Presley (19 มกราคม 2563)
คอนเสิร์ต เพื่อครู...ชาลี อินทรวิจิตร & สุรพล โทณะวณิก สองศิลปินแห่งชาติ (9 สิงหาคม 2563)
คอนเสิร์ต NOVEMBER LOVE Music / Food / Caravan Festival (14 พฤศจิกายน 2563)
คอนเสิร์ต การกุศล Be Musical Charity Concert 2022 You will be FOUND (4 กันยายน 2565)
คอนเสิร์ต ICONSIAM & THE 60'S CLUB PRESENT CONCERT IN MEMORY OF ELVIS (20 สิงหาคม 2565)

เพลง 
 "เพลงจิ๊บ รด." จากอัลบั้มชุด "ของขวัญ" ซึ่งเป็นอัลบั้มเดี่ยวของ ดนุพล แก้วกาญจน์ ออกในนามแจ้และพลอย สังกัดค่ายนิธิทัศน์ โปรโมชั่น ปี 2529
 อัลบั้มกับวงพลอย สุภาพบุรุษนักฝัน สังกัดค่ายนิธิทัศน์ โปรโมชั่น ปี 2530
 อัลบั้มกับวงพลอย สมาคมคนเจ็บ ๆ สังกัดค่ายนิธิทัศน์ โปรโมชั่น ปี 2531
 ร่วมแสดงมิวสิกวีดีโอเพลง โอ๊ย..โอ๊ย ของ ดนุพล แก้วกาญจน์ ปี 2531
 อัลบั้ม นายจี๊ปกับคุณวสุ สังกัดค่ายแกรมมี่  ปี 2536
 เพลง "พ่อแห่งแผ่นดิน" เพลงเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสที่พระองค์ทรงเจริญพระชนมพรรษา 80 พรรษา ปี 2550
 เพลง"น้ำท่วมไม่มิดใจ" เพื่ออุทิศให้ผู้ประสบอุทกภัย น้ำท่วมใหญ่ ปี 2554
 อัลบั้ม กำลังใจให้สายัณห์ สังกัดค่ายกรุงไทย ออดิโอ ปี 2556
 เพลง"เขิน" วงเดอะพาเลซ เพลงประกอบภาพยนตร์เรื่อง "ตุ๊กแกรักแป้งมาก" * เข้าชิงรางวัลตุ๊กตาทองพระสุรัสวดี สมาคมผู้สื่อข่าวบันเทิงแห่งประเทศไทย สาขาเพลงประกอบภาพยนตร์ยอดเยี่ยม ปี 2557
 เพลง"เคยไหม" single จากอัลบั้มพิเศษ Love You Forever - The Gents เรียบเรียงเสียงประสานโดยศรายุทธ สุปัญโญ ปี 2560

เครื่องราชอิสริยาภรณ์

อ้างอิง 

บุคคลจากโรงเรียนสาธิตแห่งมหาวิทยาลัยเกษตรศาสตร์
บุคคลจากโรงเรียนเตรียมอุดมศึกษา
นิสิตเก่าคณะรัฐศาสตร์ จุฬาลงกรณ์มหาวิทยาลัย
ผู้ได้รับเครื่องราชอิสริยาภรณ์ ต.ช.
ผู้ได้รับเครื่องราชอิสริยาภรณ์ ท.ม.
ข้าราชการพลเรือนชาวไทย
ทหารบกชาวไทย
ศิลปินสังกัดนิธิทัศน์ โปรโมชั่น
ศิลปินชาวไทย
นักร้องชายชาวไทย
นักแสดงชายชาวไทย
นักแสดงละครโทรทัศน์ชายชาวไทย
นักแสดงภาพยนตร์ชายชาวไทย
นายแบบไทย
พิธีกรชาวไทย
นักเขียนชาวไทย
นักแสดงชายชาวไทยในศตวรรษที่ 20
นักแสดงชายชาวไทยในศตวรรษที่ 21